
NARVA LINNAVALITSUS

K O R R A L D U S

Narva







    ____.09.2017. a nr _____ -k

Teleskooplaaduri koos selle juurde kuuluva varustusega kasutusse andmine

1. ASJAOLUD JA MENETLUSE KÄIK

Vabariigi Valitsuse 17.03.2017. a määruse nr 65 „Vabariigi Valitsuse 6. veebruari 2015. a määruse nr 16 „Riigieelarve seaduses kohaliku omavalitsuse üksustele määratud toetusfondi vahendite jaotamise ja kasutamise tingimused ja kord” muutmine“ § 1 punkti 10 kohaselt osaliselt muudeti alates 1. jaanuarist 2017 kohaliku omavalitsuse jäätmehoolduse arendamise toetuse kord. 

Vabariigi Valitsuse 06.02.2015. a määruse nr 16 „Riigieelarve seaduses kohaliku omavalitsuse üksustele määratud toetusfondi vahendite jaotamise ja kasutamise tingimused ja kord“ § 81 lg-le 1 ja jäätmeseaduse §-le 72 eraldati riigieelarvest Narva linnale toetus jäätmehoolduse arendamiseks. 

Eraldatud toetuse arvel otsustati muu hulgas soetada Narva Jäätmekäitluskeskuse (Narva jäätmejaama) sujuva jäätmekäitlustöö tagamiseks teleskooplaadur. Narva Linnavalitsuse Linnamajandusameti riigihanke viitenumbriga 187505 „Teleskooplaaduri ost“ tulemusel sõlmiti osaühinguga Bobcat Balti (rg-kood 10041773) müügileping nr 197/2017, mille esemeks on teleskooplaaduri Bobcat TL35.70 koos lisavarustusega ost. Sõlmitud hankelepingu hind on ilma käibemaksuta 57 906,00 EUR (sama on vallasasja bilansiline maksumus). 

Narva Jäätmekäitluskeskust (Narva jäätmejaama) haldab 15.01.2008. a (linnavara tasuta kasutamise lepingu alusel Osaühing Narva Jäätmekäitluskeskus (rg-kood 11336157), kelle osa nimiväärtusega 31 661,00 EUR kuulub Narva linnale. Teine osa, s.o osa nimiväärtusega 293 EUR, kuulub AS-ile Uikala Prügila (rg-kood 10339722). Osaühingu Narva Jäätmekäitluskeskus osakapital on 31 954,00 EUR. Osaühingu Narva Jäätmekäitluskeskus eesmärgiks on tagada Euroopa Liidu normide täitmist jäätmete käitlemise valdkonnas ja jäätmeseaduse täitmine Narva linna territooriumil. Osaühingu põhitegevuseks on jäätmete sorteerimine ja liigiti kogumine Keskkonnaameti poolt välja antud jäätmeloas määratud tingimustel, jäätmete üleandmine jäätmete käitlemisega tegelevatele tööstusettevõtetele ning sellega vähendada jäätmete sattumist keskkonda.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14 “Linnavara kasutusse andmise kord” (edaspidi ka Kord) § 5 lg 2 p 2 kohaselt võtab s otsustuse vallaasja bilansilise maksumusega kuni 64 000 EUR kasutusse andmise kohta linnavalitsus. 

2.2. Korra § 7 lg 2 p 4 kohaselt võib linnavalitsuse korraldusega linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult järgnevatele isikutele: juriidilistele isikutele, kelle osanikuks on narva linn. Korra § 46 lg 4 alusel võib anda linnavara kasutusse avaliku enampakkumiseta või eelläbirääkimistega pakkumiseta Korra §-des 7 lg 2 nimetatud subjektidele. 
2.3. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (antud juhul eespool toodud § 5 lg 2 p 2) alusel. 

2.4. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. (Antud juhul sõlmib Narva linna nimel tasuta kasutamise lepingu Narva Linnavalitsuse Linnamajandusamet, kes on vallasasja bilansiline valdaja).
3. KORRALDUS
3.1. Pärast Narva Linnavalitsuse Linnamajandusameti ja osaühingu Bobcat Eesti vahel sõlmitud müügilepingu nr 197/2017 müüja lepingu esemeks oleva vallasasja üleandmise kohustuse täitmist anda Osaühingule Narva Jäätmekäitluskeskus (rg-kood 11336157), edaspidi kasutaja, avalikku enampakkumist korraldamata tasuta tähtajatult kasutusse teleskooplaadur Bobcat TL35.70 koos selle juurde kuuluva varustusega. 

3.2. Narva Linnavalitsuse Linnamajandusametil sõlmida korralduse p-s 3.1 nimetatud kasutajaga vallasasja tasuta kasutamise leping. 

4. 
RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks menetlusosalistele.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

